Á mə̄lú mə́ Ákâz, mɔ́ Yotam, mɔ́n Ozias, ǹkúkúmá yǎ Yúda, Recîn, ǹkúkúmá yǎ Aram ai Pékah, mɔ́n Remalyahu, ǹkúkúmá yǎ Ísraêl, bə́ ngábɛ́d á Yērúzalɛm nə́ bálúman ai nyé, təge yén zēn. 2Ńdɔ̄ bákə kad ndâ bod Dávid é fwé nyí naa: “Aram ǎ nyíán ai ǹkán bítā wóé á ńnam Éfraím. Ǹnə́m ó ngakud fɔ́ɔ́ ńkúkúmá âbum ai bod bóé bə́sə, bə́sə̄ bə́ ngadzə́m kám, anə́ bílé ńkulu ǎ suguzu. 3Ǹtondôbə nyé ai Isaías nâ: “Ai é mɔ́n woe a nə́ dzwé naa ‘Mǎn abím a yi bǎd sɔ́’, kələ́ yén Ákâz, a nə ḿfág bə́ ngátúb mə̄ndím zēn, á ńdzɔ̄ŋ Fulón. 4Ó Kad nyé nâ: “Tɔbɔ́gɔ̄ á myə́ə́ŋ, tə wambáda, tə məkǐ mátsíg wā á fyɛ́ ai bísiga bí ndóan bíbɛ̄ byákân yóŋ bī, ású ńkúkúmā yā Aram, yǎ ā sɔ́g ólūn bân ǹkúkúmá yǎ Ísraɛ̂l. 5Amú Aram ai Éfraím ai ǹkúkúmá yǎ Ísraɛ̂l bábɔ̄ ésɔ̌g naa bálúman ai wa, bɔ́ nâ: